PSIPW এর ওয়েবসাইটে প্রকাশিত বিবৃতিতে বলা হয়, সমুদ্র বিশেষজ্ঞ ও অণুজীব বিজ্ঞানী ড. রিটা কলওয়েল তার জীবনের দীর্ঘ সময় ধরে কলেরার কারণ অনুসন্ধানে গবেষণা করছেন। তিনি ও তার সহকর্মীরাই প্রথম স্যাটেলাইট ডেটা ব্যবহার করে পূর্ব এশিয়ার জন্য কলেরার প্রাদুর্ভাবের পূর্বাভাস মডেল তৈরি করেন। তারাই প্রথম বৈশ্বিক উষ্ণতা বৃদ্ধির সঙ্গে সংক্রামক ব্যাধিটির সম্পৃক্ততার বিষয়টি দেখান।